กฎกระทรวง(พ.ศ. ๒๕๓๑)ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารเรือฉบับที่ ๒๔[๑] อาศัยอำนาจตามความในมาตรา ๕แห่งพระราชบัญญัติเครื่องแบบทหาร พุทธศักราช ๒๔๗๗ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ ๔) พ.ศ. ๒๕๑๔ และมาตรา๗ แห่งพระราชบัญญัติเครื่องแบบทหาร พุทธศักราช ๒๔๗๗ รัฐมนตรีว่าการกระทรวงกลาโหมออกกฎกระทรวงไว้ดังต่อไปนี้ข้อ ๑ ให้ยกเลิกความใน (ค) ของ (๑) ในข้อ ๒๘แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหาร พุทธศักราช๒๔๗๗ ว่าด้วยเครื่องแบบทหารเรือ ฉบับที่ ๑๖ ซึ่งแก้ไขเพิ่มเติมโดยกฎกระทรวง (พ.ศ.๒๕๒๖) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารเรือ ฉบับที่ ๒๒ และให้ใช้ความต่อไปนี้แทน(ค) นายทหารสัญญาบัตร ลักษณะเช่นเดียวกับ (ข) เว้นแต่พระมหามงกุฎและใบชัยพฤกษ์ปักด้วยดิ้นทองหรือทำด้วยวัตถุเทียมดิ้นทองสมอปักด้วยดิ้นเงินหรือทำด้วยวัตถุเทียมดิ้นเงินบนพื้นเบาะสักหลาดสีน้ำเงินดำนายทหารหญิงยศตั้งแต่นาวาโทขึ้นไปให้มีผ้าพันหมวกทำด้วยสักหลาดสีน้ำเงินดำ กว้าง ๔ เซนติเมตร ด้านหน้าปักด้วยดิ้นทองหรือทำด้วยวัตถุเทียมดิ้นทองเป็นรูปใบชัยพฤกษ์มีจำนวนแถวตามชั้นยศคือนาวาโทและนาวาเอก ๑ แถวนายพลเรือ ๒ แถวข้อ ๒ ให้ยกเลิกความในวรรคหนึ่งของข้อ ๓๕แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหารพุทธศักราช๒๔๗๗ ว่าด้วยเครื่องแบบทหารเรือ ฉบับที่ ๑๖ ซึ่งแก้ไขเพิ่มเติมโดยกฎกระทรวง (พ.ศ.๒๕๒๓) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารเรือฉบับที่ ๑๙ และให้ใช้ความต่อไปนี้แทนข้อ ๓๕ อินทรธนูสำหรับทหารประทวนชั้นพันจ่าและนายทหารสัญญาบัตรชั้นนายเรือและนายนาวา เป็นอินทรธนูแข็งทำด้วยสักหลาดสีน้ำเงินดำ สำหรับนายทหารสัญญาบัตรชั้นนายพลเรือทำด้วยสักหลาดสีตามพรรค มีแถบไหมทองหรือวัตถุเทียมไหมทองตรึงด้านบนเต็มแผ่นอินทรธนูอินทรธนูดังกล่าวเป็นแผ่นสี่เหลี่ยมผืนผ้าปลายรวบ กว้าง ๔.๕ เซนติเมตร ยาวประมาณ๑๑ เซนติเมตร ที่ปลายรวบติดดุมโลหะสีทองขนาดเล็ก ๑ ดุมข้อ ๓ ให้ยกเลิกความใน (๓) ของข้อ ๓๖แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหารพุทธศักราช๒๔๗๗ ว่าด้วยเครื่องแบบทหารเรือ ฉบับที่ ๑๖ และให้ใช้ความต่อไปนี้แทน(๓) นายทหารสัญญาบัตร มี ๒ แบบ คือ(ก) ประดับบนอินทรธนูนายเรือและนายนาวาเป็นแถบไหมทองหรือวัตถุเทียมไหมทอง กว้าง ๑.๒เซนติเมตร ขมวดเป็นวงกลม เส้นผ่าศูนย์กลางจรดรอบนอก ๔ เซนติเมตร โดยให้ชายแถบที่ขมวดทับอยู่บนตวัดไปทางหลังเรียกว่าแถบขมวดแถบไหมทองหรือวัตถุเทียมไหมทอง กว้าง ๑.๒ เซนติเมตร เรียกว่าแถบใหญ่ และแถบไหมทองหรือวัตถุเทียมไหมทองกว้าง ๐.๖ เซนติเมตร เรียกว่าแถบเล็กตรึงตามขวางบนอินทรธนูทั้งสองข้างเริ่มต้นห่างจากต้นอินทรธนูทางด้านไหล่ ๐.๕ เซนติเมตร มีจำนวนแถบตามชั้นยศ คือเรือตรี แถบขมวด ๑ แถบเรือโท แถบขมวด ๑ แถบ กับแถบเล็ก ๑ แถบเรือเอก แถบขมวด ๑ แถบ กับแถบใหญ่ ๑ แถบนาวาตรี แถบขมวด ๑ แถบ แถบใหญ่ ๑ แถบ กับแถบเล็ก ๑ แถบ แทรกอยู่ระหว่างกลางนาวาโท แถบขมวด ๑ แถบ กับแถบใหญ่ ๒ แถบนาวาเอก แถบขมวด ๑ แถบ กับแถบใหญ่ ๓ แถบในกรณีที่มีแถบมากกว่า ๑ แถบให้แถบขมวดอยู่เหนือแถบอื่นไปทางด้านคอ เว้นระยะห่างแถบ ๐.๕ เซนติเมตรนายพลเรือ เป็นรูปจักรทำด้วยโลหะสีเงินเส้นผ่าศูนย์กลาง ๑.๕เซนติเมตร ประดับบนอินทรธนูทั้งสองข้าง เริ่มต้นห่างจากต้นอินทรธนูทางด้านไหล่ ๐.๕เซนติเมตร มีจำนวนจักรตามชั้นยศ คือพลเรือจัตวา ๑ จักร ประดับกึ่งกลางด้านกว้างพลเรือตรี ๒ จักร ประดับเรียงตามขวางพลเรือโท ๓ จักร ประดับเป็นรูปสามเหลี่ยมให้ฐานอยู่ด้านไหล่พลเรือเอก ๔ จักร ประดับเป็นรูปสี่เหลี่ยมขนมเปียกปูนให้มุมแหลมวางตามยาว(ข) ประดับที่แขนเสื้อคอแบะสีน้ำเงินดำนายเรือและนายนาวา เป็นแถบไหมทองหรือวัตถุเทียมไหมทองกว้าง ๑.๒เซนติเมตร ด้านนอกขมวดเป็นวงกลมเส้นผ่าศูนย์กลางจรดรอบนอก ๔ เซนติเมตร โดยให้ชายแถบที่ขมวดทับอยู่บนตวัดไปทางหลังเรียกว่าแถบขมวดแถบไหมทองหรือวัตถุเทียมไหมทอง กว้าง ๑.๒ เซนติเมตร เรียกว่าแถบใหญ่และแถบไหมทองหรือวัตถุเทียมไหมทอง กว้าง ๐.๖ เซนติเมตร เรียกว่าแถบเล็กตรึงรอบแขนเสื้อทั้งสองข้างเริ่มต้นห่างจากปลายแขนเสื้อพอสมควรมีจำนวนแถบเช่นเดียวกับแถบประดับบนอินทรธนูพลเรือจัตวา มีแถบ กว้าง ๕ เซนติเมตร ๑ แถบและเหนือแถบนี้มีแถบ กว้าง ๑.๒ เซนติเมตร ขมวดเป็นวงกลม ๑ วง เส้นผ่าศูนย์กลางจรดรอบนอก๕ เซนติเมตร พลเรือตรีขึ้นไป มีแถบ กว้าง ๕ เซนติเมตร ๑ แถบ และมีแถบ กว้าง๑.๒ เซนติเมตร ประดับเหนือขึ้นไป มีจำนวนตามชั้นยศ ดังนี้พลเรือตรี ๑ แถบพลเรือโท ๒ แถบพลเรือเอก ๓ แถบการประดับแถบให้แถบล่างสุดอยู่ห่างจากปลายแขนเสื้อพอสมควรเว้นระยะระหว่างแถบ ๐.๕ เซนติเมตรเฉพาะแถบบนสุดขมวดเป็นวงกลมมีเส้นผ่าศูนย์กลางจรดรอบนอก ๕ เซนติเมตรโดยให้ชายแถบที่ขมวดทับอยู่บนตวัดไปทางหลังข้อ ๔ ให้ยกเลิกความใน (๔) ของข้อ ๓๖แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหาร พุทธศักราช๒๔๗๗ ว่าด้วยเครื่องแบบทหารเรือ ฉบับที่ ๑๖ ซึ่งแก้ไขเพิ่มเติมโดยกฎกระทรวง (พ.ศ.๒๕๒๖) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารเรือ ฉบับที่ ๒๒ และให้ใช้ความต่อไปนี้แทน(๔) เครื่องหมายยศสำหรับประดับชายคอเสื้อของเครื่องแบบปกติลำลองคอเปิดน้ำเงินดำหรือเครื่องแบบที่ใช้ในโอกาสทำการฝึกหรือปฏิบัติราชการสนาม สำหรับนายทหารประทวนชั้นพันจ่าและนายทหารสัญญาบัตรให้มีขนาดและลักษณะเช่นเดียวกับเครื่องหมายยศสำหรับประดับชายคอเสื้อคอพับของทหารชายให้ไว้ ณ วันที่ ๒๖ มกราคม พ.ศ. ๒๕๓๑พลอากาศเอก พะเนียง กานตรัตน์รัฐมนตรีว่าการกระทรวงกลาโหมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่กฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหาร พุทธศักราช๒๔๗๗ ว่าด้วยเครื่องแบบทหารเรือ ฉบับที่ ๑๖มิได้กำหนดลักษณะผ้าพันหมวกพับปีกอินทรธนู เครื่องหมายยศและการประดับเครื่องหมายยศของนายทหารสัญญาบัตรหญิงชั้นนายพลเรือไว้ดังนั้น เพื่อความสมบูรณ์ของเครื่องแบบทหารหญิงสมควรกำหนดลักษณะของเครื่องแบบและการประดับเครื่องหมายยศดังกล่าวไว้ด้วย จึงจำเป็นต้องออกกฎกระทรวงนี้พรรณพร/ปรับปรุง๒๕ เมษายน๒๕๖๒[๑] ราชกิจจานุเบกษาเล่ม ๑๐๕/ตอนที่ ๒๑/ฉบับพิเศษ หน้า ๑/๕ กุมภาพันธ์ ๒๕๓๑